Snijeg (film)

Snijeg je bosanskohercegovački igrani film snimljen 2008. godine u režiji Aide Begić. Ovo je bio njen dugometražni prvijenac koji se prikazivao na 61. Kanskom filmskom festivalu u programu Sedmica međunarodne kritike i osvojio je nagradu programa. Film je 2008. bio bosanskohercegovački kandidat na 81. dodjeli "Oskara" u kategoriji za najbolji strani film, ali nije ušao u užu konkurenciju. http://www.imdb.com/title/tt1146295/trivia?ref_=tt_trv_trv  

 Radnja 
Radnja se odvija u selu Slavno negdje u istočnoj Bosni 1997. godine. Prikazuje malobrojne mještane sela koji preživljavaju praveći i prodajući pekmez, salatu i slično. Jednog dana u selu stižu poslovni ljudi nudeći da kupe imanja. Mještani, među kojima se ističe mlada Alma (Zana Marjanović), se stavljaju pred dilemu: prodati svoju imovinu i otići, gubeći tako svoj duševni mir ili ostati i dalje teško živjeti i patiti se. Sve se okreće kada slučajno naiđu na Hamzu, koji radi u inostranstvu, a koji im nudi spasonosno rješenje.

 Nagrade 
 Sedmica međunarodne kritike - Kanski filmski festival
 Najbolji film - Međunarodni filmski festival Hamptons
 Posebna nagrada - Međunarodni filmski festival u Reykjaviku
 Nagrada "Žena i jednakost" - Međunarodni filmski festival u Thessalonikiju
 Nagrada "Novi režiseri" - Međunarodni filmski festival u San Franciscu Aida Begić dobila nagradu "Novi reditelji"

 Kritike 
Kritičari u Cannesu ocijenili su film kao prekrasan. Jurica Pavičić ocjenjuje film koji "je Aidu Begić predstavio kao darovitu redateljicu s iznimnim smislom za sliku i atmosferu, ali i autoricu koja katkad pati od pripovjedačke shematičnosti."

 Također pogledajte 
 Bosanskohercegovački filmovi kandidati za nagradu Oscar - Najbolji strani film

 Reference 

 Vanjski linkovi 
 Zvanični sajt


Kategorija:Filmovi iz 2008.
Kategorija:Bosanskohercegovački filmovi
Kategorija:Bosanskohercegovački dramski filmovi
Kategorija:Filmovi na bosanskom jeziku
Kategorija:Filmovi u režiji Aide Begić
Kategorija:Filmovi s radnjom u 1997.
Kategorija:Filmovi o Ratu u Bosni i Hercegovini